Všeobecne záväzné nariadenie
Obce Lipovce
2/2022

o miestnych daniach a miestnom poplatku za komunálne odpady
a drobné stavebné odpady

Obec Lipovce v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a § 8 ods.2, § 12 ods.2 a 3, § 16 ods. 2 a 3, § 17 ods. 2,3,4, § 17a, § 98, §98a ods. 1  zákona. č. 582/2004 Z. z. o miestnych daniach a miestnom poplatku za komunálne odpady a drobné stavby v znení neskorších predpisov  sa uznieslo: 

PRVÁ ĆASŤ

Daň z nehnuteľnosti

§ 1
Základné ustanovenie

1.	Toto všeobecné záväzné nariadenie (ďalej len „naradenie“) upravuje podmienky určovania a vyberania dane z nehnuteľnosti a poplatku na území obce Lipovce.

2.	Územie obce tvorí katastrálne územie Lipovce a Lačnov.

3.	Daň z nehnuteľností (ďalej len „daň“) na území obce Lipovce zahŕňa: 

a) daň z pozemkov, 
b) daň zo stavieb, 
c) daň z bytov a nebytových priestorov v bytovom dome 1*) (ďalej len daň z bytov“). 

4.	Správcom dane je Obec Lipovce.

5.	Zdaňovanie pozemkov, stavieb, bytov a nebytových priestorov v bytovom dome ustanovuje osobitný predpis, 2*) ktorý upravuje daňovníka dane, predmet dane, základ dane, základné ročné sadzby dane, ktoré môže obec znížiť alebo zvýšiť, oslobodiť od platenia dane, vznik a zánik daňovej povinnosti, povinnosť predkladania daňového priznania, vyrubenie dane a platenie dane. 

Daň z pozemkov

§ 2
Základ dane

1.	Základom dane z pozemkov pre pozemky druhu orná pôda, chmeľnice, vinice, ovocné sady je hodnota pozemku bez porastov určená vynásobením výmery pozemkov v m2 a hodnoty pôdy vo výške 0,0663 eura za l m2 uvedenej v osobitnom predpise.3*)

2.	Základom dane z pozemkov pre pozemky druhu trvalé trávnaté porasty je hodnota pozemku určená vynásobením výmery pozemkov v m2 a hodnoty pôdy vo výške 0,0166 eura za l m2 uvedenej v osobitnom predpise.3*)

3.	Základom dane z pozemkov pre lesné pozemky, na ktorých sú hospodárske lesy, 4*) rybníky s chovom rýb a ostatné hospodársky využívané vodné plochy je hodnota pozemku bez porastov určená vynásobením výmery pozemkov v m2 a hodnoty pozemku v k.ú. Lipovce vo výške 0,108 eura a k.ú. Lačnov vo výške 0,0423 eura zistenej na 1 m2, alebo podľa osobitných predpisov.5*) 

4.	Základom dane z pozemkov pre pozemky druhu záhrady, zastavané plochy a nádvoria a ostatné plochy 6*) je hodnota pozemku určená vynásobením výmery pozemkov v m2 a hodnoty pozemkov vo výške 1,32 eura za 1 m2 uvedenej v osobitnom predpise .7*) 

5.	Základom dane z pozemkov pre stavebné pozemky 8*) je hodnota pozemku určená vynásobením výmery pozemkov v m2 a hodnoty pozemku vo výške 13,27 eura za 1 m2. 9*) 

6.	Základom dane z pozemkov, na ktorých sa nachádza transformačná stanica alebo predajný stánok slúžiaci k predaju tovaru a poskytovaniu služieb (ďalej len „predajný stánok“) je hodnota pozemku určená vynásobením skutočnej výmery transformačnej stanice alebo predajného stánku v m2 a hodnoty stavebného pozemku vo výške 13,27 eura za 1 m2. 

§ 3
Sadzba dane

1.	Ročná sadzba dane z pozemkov v katastrálnom území Lipovce a v katastrálnom území Lačnov je pre jednotlivé druhy pozemkov nasledovná:

a)	orná pôda, chmeľnice, vinice, ovocné sady, 
     trvalé trávnaté porasty                                    	0,50 % zo základu dane
b)	lesné pozemky, na ktorých sú hospodárske lesy,
            rybníky s chovom rýb a ostatné hospodársky 
     využívané vodné plochy				0,50 % zo základu dane
c)	záhrady                                                                      	0,50 % zo základu dane
d)	zastavané plochy a nádvoria, ostatné plochy		0,50 % zo základu dane
e)	stavebné pozemky                                                  	0,25 % zo základu dane
f)	pozemok na ktorom sa nachádza transformačná 
     stanica alebo predajný stánok                              	0,25 % zo základu dane

Daň zo stavieb

§ 4
Základ dane

Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby.
 
§ 5
Sadzba dane

1.  	Ročná sadzba dane zo stavieb na území obce Lipovce  je za každý aj začatý m2        zastavanej plochy určená vo výške: 

a)	0,100  €   za stavby na bývanie a drobné stavby, ktoré majú doplnkovú funkciu pre hlavnú stavbu,
b)	0,060 € za stavby na pôdohospodársku produkciu, skleníky, stavby pre vodné hospodárstvo, stavby  využívané na skladovanie vlastnej produkcie vrátane stavieb na vlastnú administratívu,
c)	0,20 € za chaty a stavby na individuálnu rekreáciu,
d)	0,13 € za samostatne stojace garáže,
e)	0,13 € za stavby hromadných garáží,
f)	0,13 € za stavby hromadných garáži umiestnené pod zemou,
g)	1,00 € za priemyselné stavby a stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú    administratívu,
h)	1,00 € za stavby na ostatné podnikanie a zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,
i)	0,20 € za ostatné stavby neuvedené v písmenách a) až h),

2.	Pri viacpodlažných stavbách správca dane určuje pre všetky druhy stavieb podľa odseku 1 písm. a) až g) tohto ustanovenia príplatok za podlažie 0,04 €.

____________________________________________ 
1*) § 2 zákona Národnej rady Slovenskej republiky č, 182/1993 Z. z. o vlastníctve bytov a nebytových priestorov v znení neskorších predpisov. 
2*) Zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov 
3*) Príloha č. 1 k zákonu č. 582/2004 Z. z. v znení neskorších predpisov. 
4*) § 12 písm. c) zákona č. 326/2005 Z. z. o lesoch. 
5*) Zákon č.382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov v znení neskorších predpisov, vyhláška Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku v znení neskorších predpisov. 
6*) Príloha č. 1 vyhlášky Úradu geodézie, kartografie a katastra Slovenskej republiky č. 461/2009 Z. z., ktorou sa vykonáva zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov. 
7*) Príloha č. 2 k zákonu 582/2004 Z. z. v znení neskorších predpisov. 
8*) § 43b ods. 1 písm. a) a b) zákona č. 50/1976 zb. o územnom plánovaní a stavebnom poriadku (stavebný zákon) v znení neskorších predpisov. 
9*) § 139b zákona č. 50/1976 zb. v znení neskorších predpisov 

DAŇ Z BYTOV

§ 6
Základ dane

Zakladám dane z bytov je výmera podlahovej plochy bytu alebo nebytového priestoru v m2.

§ 7
Sadzba dane

1. 	Správca dane určuje ročnú sadzbu dane z bytov za každý aj začatý m2 podlahovej plochy
bytu a nebytového priestoru vo výške:
        a)   0,033 € za byty a nebytové priestory

2.	Daň z bytov sa vypočíta ako súčin základu dane podľa §6 tohto nariadenia a ročnej
       sadzby dane podľa odseku 1. 10*) 

Spoločné ustanovenia pre daň z nehnuteľnosti

§ 8
Oslobodenie od dane a zníženie dane

1. 		Správca dane ustanovuje, že od dane z pozemkov sú oslobodené:

a)	  pozemky vo vlastníctve právnických osôb, ktoré nie sú založené alebo zriadené na podnikanie, 11*)
b)	pozemky, na ktorých sú cintoríny, národné parky, prírodné rezerváciu,12*)
c)	 	pozemky vo vlastníctve cirkví ,
d)	pozemky verejne prístupných parkov a verejne prístupných športovísk,
e)	 pozemky užívané školou a školskými zariadeniami.

2.	Správca dane ustanovuje, že od dane zo stavieb sú oslobodené stavby slúžiace

a)	stavby vo vlastníctve právnických osôb, ktoré nie sú  založené alebo zriadené za účelom podnikania, 11*)
b)	stavby vo vlastníctve cirkví slúžiace na náboženské obrady a vzdelávanie,
c)	stavby slúžiace škole a školským zariadeniam.

3.	Správca dane ustanovuje zníži dane zo stavieb o 30% z daňovej povinnosti vo vlastníctve fyzických osôb:
a)	držiteľov preukazu fyzických osôb s ťažkým zdravotným postihnutím.
b)	držiteľov preukazu fyzických osôb s ťažkým zdravotným postihnutím s potrebou
       sprievodcu.

4.	Doklady preukazujúce dôvody pre poskytnutie daňového zníženia predloží daňovník správcovi dane najneskôr do 31. januára bežného zdaňovacieho obdobia.

§ 9
Vyrubenie a platenie dane

1.	Vyrubená daň z nehnuteľnosti je splatná :

    a)	ak vyrúbaná ročná daň z nehnuteľnosti nepresahuje 331,- € je splatná naraz, a to do 
         15 dní odo dňa nadobudnutia právoplatnosti rozhodnutia,
			
	 b) 	ak vyrúbaná ročná daň z nehnuteľnosti presahuje 331 ,- € je daň splatná v dvoch  
             rovnakých splátkach:
    		I.   splátka 50 %  do 15 dní odo dňa nadobudnutia právoplatnosti rozhodnutia, 
		II. splátka 50 %  do 30. septembra zdaňovacieho obdobia.

2.    Vyrúbanú daň je možno zaplatiť aj naraz jednou platbou.

3.	Ak je daň vyrubená po 30. júni, je splatná naraz do 15 dní odo dňa právoplatnosť
       rozhodnutia. 

_________________________________________________________________________. 
10*) § 16a zákona č. 582/2004 Z. z. v znení neskorších predpisov 
11*) § 2 zákona č. 513/1991 zb. Obchodný zákonník v znení neskorších predpisov. 
12*) Zákon č. 131/2010 Z. z. o pohrebníctve. 
13*) § 17 ods.5 zákona č. 582/2004 Z .z. v znení neskorších predpisov

DRUHÁ ČASŤ

Daň za psa

§ 10
Predmet dane

Predmetom dane za psa je pes starší ako 6 mesiacov chovaný fyzickou osobou alebo právnickou osobou.

§ 11
Základ dane

Základom dane je počet psov.

§ 12
Sadzba dane

Správca dane určuje sadzbu dane za jedného psa a kalendárny rok. Takto určená sadzba dane platí za každého ďalšieho psa u toho istého daňovníka.  

a)   v katastrálnom území Lipovce 3,30 €
b)   v katastrálnom území Lačnov  1,60 €

§ 13
Vznik a zánik daňovej povinnosti dane

1.	Ak vznikne daňová povinnosť v priebehu zdaňovacieho obdobia, daňovník je povinný
podať čiastkové daňové priznanie do 30 dní odo dňa vzniku daňovej povinnosti. 

2. 	Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane a zaniká posledným dňom mesiaca, v ktorom pes prestal byť predmetom dane.

§ 14
Vyrúbanie a platenie dane

Daň z nehnuteľností, daň za psa vyrubuje správca dane každoročne podľa stavu k 1. januáru príslušného zdaňovacieho obdobia na celé zdaňovacie obdobie jedným rozhodnutím.

TRETIA ČASŤ

Daň za užívanie verejného priestranstva

§ 15
Predmet dane

1.  Predmetom dane za užívanie verejného priestranstva je osobitné užívanie verejného priestranstva.

2.	Verejným priestranstvom na účely tohto nariadenia sú verejnosti prístupné pozemky vo  vlastníctve obce Lipovce, ktorými sa rozumejú nasledovné miesta:

a)	hlavné (štátne) a všetky vedľajšie (miestne) cestné komunikácie v celej svojej dĺžke
     a v šírke od krajnice po krajnicu,
b)	vybudovaný chodník, príp. aj upravená plocha pre chodenie obyvateľov na celom 
     území obce, 
c)	námestie,
d)	ostatné verejné priestranstvá a plochy vo vlastníctve obce.

3.	Osobitným užívaním verejného priestranstva sa rozumie umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, umiestnenie skládky a podobne. Osobitným užívaním verejného priestranstva nie je užívanie verejného priestranstva v súvislosti s odstránením poruchy alebo havárie rozvodov a verejných sietí

§ 16
Daňovník

Daňovníkom je fyzická alebo právnická osoba, ktorá verejné priestranstvo užíva.

§ 17
Základ dane

Základom dane za užívanie verejného priestranstva je výmera užívaného verejného priestranstva v m2.

§ 18
Sadzba dane

Sadzba dane za užívanie verejného priestranstva je 1,00 € za každý aj začatý m2 osobitne užívaného verejného priestranstva a za každý aj začatý deň.

§ 19
Vznik a zánik daňovej povinnosti dane

Daňová povinnosť vzniká začatím užívania verejného priestranstva a zaniká ukončením užívania verejného priestranstva.

§ 20
Náležitosti oznamovacej povinnosti

Daňovník je povinný :

a)	oznámiť svoj zámer osobitného užívania verejného priestranstva správcovi dane,                        
        najneskôr v deň vzniku daňovej povinnosti, 
b)    ohlásiť do 3 dní každú skutočnosť, ktorá má alebo môže mať vplyv na výšku  
       stanovenej, resp. zaplatenej dane,
c)    oznámiť správcovi dane skutočnosť, že osobitné užívanie verejného priestranstva
       skončilo a verejné priestranstvo bolo uvedené do pôvodného stavu.

§ 21
Vyrúbanie a platenie dane

Správca dane vyrubí daň rozhodnutím najskôr v deň vzniku daňovej povinnosti, okrem krátkodobého (max. 2 hod.) užívania verejného priestranstva na predaj tovaru.

a)	vyrubená daň je splatná do 15 dní odo dňa nadobudnutia právoplatnosti rozhodnutia       pri dobe užívania verejného priestranstva najviac 15 dní pri ohlasovaní vzniku      poplatkovej  povinnosti správcovi dane,
b)	pri dobe užívania verejného priestranstva dlhšie ako 15 dní, je daň splatná a to      týždennými alebo mesačnými splátkami, pričom termín a spôsob splátok určí             poverený zamestnanec správcu miestnej dane pri ohlásení vzniku daňovej povinnosti daňovníkom,
c)	pri krátkodobom užívaní verejného priestranstva na predaj tovaru, je daň splatná      ihneď v hotovosti do pokladne správcu dane.

ŠTVRTÁ ČASŤ

Daň za ubytovanie

§ 22
Predmet dane

Predmetom dane za ubytovanie je odplatné prechodné ubytovanie podľa § 754 až 759 Občianskeho zákonníka v ubytovacom zariadení (ďalej len „zariadenie“), ktorým je hotel,  penzión, apartmánový dom, turistická ubytovňa, chata, stavba na individuálnu rekreáciu, zrub, bungalov, kemping, minikemp, táborisko, rodinný dom, byt v bytovom dome, v rodinnom dome alebo v stavbe slúžiacej na viaceré účely.

§ 23
Daňovník

Daňovníkom je fyzická osoba, ktorá sa v zariadení odplatne prechodne ubytuje.

§ 24
Základ dane

Základom dane je počet prenocovaní.

§ 25
Sadzba dane

Sadzba dane je 1,00 € na osobu a prenocovanie.

§ 26
Vyrúbanie a platenie dane

1.	Platiteľom dane je prevádzkovateľ zariadenia, ktorý odplatné prechodné ubytovanie poskytuje. O vybratej dani vedie prevádzkovateľ evidenciu v „knihe ubytovaných“. Daň za ubytovanie prevádzkovateľ vyberá pri nástupe daňovníka do zariadenia, v hotovosti v eurách. O zaplatení dane prevádzkovateľ vypíše príjmový pokladničný doklad s predpísanými náležitosťami.

2.	Daň prevádzkovateľ odvádza správcovi dane v mesačných, polročných lehotách alebo raz ročne na základe predloženého výkazu vybratej dane, ktorý musí obsahovať identifikačné údaje platiteľa dane, počet osôb a počet prenocovaní. 

PIATA ČASŤ

DAŇ ZA PREDAJNÉ AUTOMATY
§ 27

1.	Sadzba dane je 66,00 € za jeden predajný automat a kalendárny rok.

2.	Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom správcovi dane. 

a)	Písomné oznámenie pri vzniku daňovej povinnosti obsahuje – identifikačné údaje 
      daňovníka, identifikáciu predajného automatu, miesto prevádzkovania, dobe   
       prevádzkovania.
b)	Písomné oznámenie pri zániku daňovej povinnosti obsahuje – identifikačné údaje     daňovníka, identifikáciu predajného automatu, miesto doterajšieho prevádzkovania.

3.	Na účely výberu dane prevádzkovateľ je povinný viesť nasledovnú preukaznú evidenciu ohľadne každého predajného automatu osobitne:
a)	výrobné číslo predajného automatu

4.	Správca dane vyrubí daň rozhodnutím najskôr v deň vzniku daňovej povinnosti. Vyrúbaná daň je splatná do 15 dní odo dňa nadobudnutia právoplatnosti rozhodnutia.

ŠIESTA ČASŤ

DAŇ ZA NEVÝHERNÉ HRACIE PRÍSTROJE
§ 28

1.	Sadzba dane je 66,00 € za jeden nevýherný hrací prístroj a kalendárny rok.

2.	Oznamovaciu povinnosť si daňovník musí splniť písomným oznámením, ktoré doručí osobne alebo doporučeným listom správcovi dane. 

a)	  Písomné oznámenie pri vzniku daňovej povinnosti obsahuje – identifikačné údaje daňovníka, identifikáciu nevýherného hracieho prístroja, miesto prevádzkovania, dobe   prevádzkovania. 
b)	 Písomné oznámenie pri zániku daňovej povinnosti obsahuje –identifikačné údaje     daňovníka, identifikáciu nevýherného hracieho prístroja, miesto doterajšieho prevádzkovania.

5.	Na účely výberu dane prevádzkovateľ je povinný viesť nasledovnú preukaznú evidenciu ohľadne každého predajného automatu osobitne:
a)	výrobné číslo predajného automatu

6.	Správca dane vyrubí daň rozhodnutím najskôr v deň vzniku daňovej povinnosti.
      Vyrúbaná daň je splatná do 15 dní odo dňa nadobudnutia právoplatnosti rozhodnutia.

SIEDMA ČASŤ

Poplatok

§ 29
Predmet poplatku

Poplatok sa platí za komunálne odpady a drobné stavebné odpady, ktoré vznikajú na území obce Lipovce.

§ 30
Poplatník

1.	Poplatok platí poplatník, ktorým je:

a)	fyzická osoba, ktorá má v obci trvalý, alebo prechodný pobyt, alebo ktorá má oprávnenie užívať alebo užíva nehnuteľnosť,
b)	právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
c)	podnikateľ (fyzická alebo právnická osoba), ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

2. 	Poplatková povinnosť vzniká dňom, ktorým nastane skutočnosť uvedená v bode 1.
§ 31
Sadzba poplatku

Sadzba poplatku je:

1.	pre poplatníka podľa § 30 odst.1. písm. a), b)
       0,0350 € za osobu a kalendárny deň.

2.	pre poplatníka podľa § 30 odst. 1 písm. c)

Objem zbernej nádoby	Frekvencia vývozu	Sadzba poplatku v €/liter KO	Poplatok v €/rok
(x počet zvozov) 	
120 l	1x za dva týždne	0,0221	68,952	
1 100 l	1x za dva týždne	0,0221	632,06	

3.	pre poplatníka podľa § 30 odst.1 písm. a),b),c)  0,015 €/kg za drobný stavebný odpad bez obsahu škodlivín.

4.	U právnických osôb a podnikateľov, ktorí si zabezpečujú vývoz službu. na vlastné náklady z dôvodu väčšieho množstva  odpadu sa poplatok nevyberá. Tieto firmy zdokladujú  správcovi dane zabezpečenie zberu a vývozu odpadu kópiou zmluvy s organizáciou, ktorá je oprávnená a zabezpečuje pre nich uvedenú

§32
Ohlasovacia povinnosť

1.	Poplatník je povinný v priebehu zdaňovacieho obdobia oznámiť správcovi dane vznik poplatkovej povinnosti do 30 dní odo dňa vzniku poplatkovej povinnosti a 

a)	u fyzických osobách uviesť svoje meno, priezvisko, dátum narodenia, adresu 
	trvalého pobytu, adresu prechodného pobytu (ďalej len „identifikačné údaje“),
b)	u právnických osobách uviesť názov alebo obchodné meno, sídlo alebo miesto podnikania, identifikačné číslo (IČO),
c)	identifikačné údaje iných osôb, ak za ne plní povinnosti poplatníka podľa § 77 ods.7
	zákona o miestnych daniach,
d)	údaje rozhodujúce na určenie poplatku podľa § 79 zákona o miestnych daniach (ak je  zavedený množstvový zber), spolu s ohlásením predloží aj doklady potvrdzujúce uvádzané údaje, ak súčasne požaduje zníženie alebo odpustenie poplatku podľa § 83 zákona o miestnych daniach aj doklady, ktoré odôvodňujú zníženie alebo odpustenie     poplatku.

2.	Zmeny skutočností rozhodujúcich na vyrubenie poplatku a zánik poplatkovej povinnosti v  priebehu zdaňovacieho obdobia je poplatník povinný oznámiť obci do 30 dní odo dňa, keď tieto nastali.

§33
Vyrúbanie poplatku a splatnosť 

1.	Obec vyrubí  poplatok každoročne rozhodnutím na celé zdaňovacie obdobie. Vyrúbaný poplatok je splatný do 15 dní odo dňa nadobudnutia právoplatnosti rozhodnutia.

2.	Uhradiť poplatok za drobný stavebný odpad v hotovosti pri odovzdaní drobného stavebného odpadu na mieste určenom obcou  (prípadne po vystavení dokladu na obecnom úrade) a následne bude poplatníkovi vydaný príjmový pokladničný doklad.

§34
Zníženie, odpustenie poplatku

1.	Správca poplatok zníži, na základe písomnej žiadosti poplatníka, za obdobie, za ktoré poplatník správcovi preukáže, že sa v zdaňovacom období viac ako 90 dní nezdržiava, alebo nezdržiaval v mieste svojho trvalého bydliska
a)	o 100 % za obdobie, za ktoré poplatník obce preukáže, že sa zdržiava v nápravnovýchovnom zariadení - výkon väzby alebo trestu,
b)	o 100 % za obdobie, za ktoré poplatník obce preukáže, že sa zdržiava v zariadení poskytujúceho sociálne služby pobytovou formou,
c)	o 100 % za obdobie, za ktoré poplatník obce preukáže, že sa zdržiava v zahraničí (na základe potvrdenia o pobyte v zahraničí, pracovného povolenia dokladujúceho potrebu zotrvania v zahraničí počas daného obdobia, z dôvodu pracovných, služobných povinnosti, z dôvodu štúdia v zahraničí atď.),
d)	o 70 % za obdobie, za ktoré poplatník obce preukáže, že sa zdržiava v študentskom domove, alebo na internáte,
e)	o 70 % za obdobie, za ktoré poplatník – vlastník nehnuteľností obce preukáže, že sa v obce nezdržiava, pokiaľ sa nejedná o rekreačnú chatu alebo záhradný domček,
f)	o 100 % za obdobie, za ktoré poplatník, ktorý nie je vlastníkom žiadnej nehnuteľnosti v obci preukáže, že sa zdržiava v inej obci, kde je poplatníkom.

2.	Podkladmi pre zníženie poplatku sú hodnoverné doklady, z ktorých jednoznačne   
       vyplýva počet dní pobytu poplatníka mimo obce, a to:

a)	potvrdenie nápravno-výchovného zariadenia o výkone väzby alebo trestu,
b)	potvrdenie zariadenia poskytujúceho sociálne služby pobytovou formou,
c)	potvrdením, že sa v určenom období zdržiava alebo zdržiaval v zahraničí (na základe potvrdenia o pobyte v zahraničí, pracovného povolenia dokladujúceho potrebu zotrvania v zahraničí počas daného obdobia, z dôvodu pracovných, služobných povinnosti, z dôvodu štúdia v zahraničí atď.). V prípade, že potvrdenie nie je v slovenskom alebo v českom jazyku, je potrebné doložiť aj preklad, alebo  čestné vyhlásenie,
d)	potvrdenie študentského domova, alebo internátu o ubytovaní,
e)	potvrdením o zaplatení poplatku v inej obci, kde sa v skutočnosti zdržiava, pokiaľ sa nejedná o rekreačnú chatu alebo záhradný domček,

3.	Ak potvrdenie (doklad) nemá určenú dobu (znie na dobu neurčitú, resp. z neho nevyplýva vopred ohraničená doba, na ktorú sa vzťahuje), možno na jeho základe považovať za preukázaných najviac päť po sebe idúcich zdaňovacích období, začínajúc zdaňovacím obdobím, za ktoré sa doklad pre účel preukázania v zmysle ods. l alebo 2 tohto článku predloží prvýkrát.

4.    Ak nie je možné predložiť doklad preukazujúci dôvod na zníženie alebo odpustenie  
       poplatku, správca dane zníži alebo odpustí poplatok aj vtedy, ak je skutočnosť, že sa
       poplatník v mieste trvalého pobytu dlhodobo nezdržiava všeobecne známa, overená
miestnym zisťovaním alebo potvrdená čestným vyhlásením blízkych osôb.

5.   Doklady preukazujúce dôvody na zníženie poplatku podľa odseku 2) tohto článku    
predloží poplatník do 30 dní odo dňa vzniku nároku uplatniť si zníženie poplatku.

6.   Ak si v zdaňovacom období poplatník neuplatní nárok na zníženie poplatku podľa ods. 1,
      2 nárok na  zníženie poplatku za toto zdaňovacieho obdobie zaniká.

§ 35
Vrátenie preplatku

1	Obec vráti poplatok alebo jeho pomernú časť poplatníkovi na základe písomnej žiadosti podanej v zákonnej lehote, ak mu zanikla poplatková povinnosť platiť poplatok v dôsledku odhlásenia sa z trvalého pobytu alebo z prechodného pobytu na území obce, prevodu alebo prechodu vlastníctva nehnuteľností nachádzajúcich sa na území obce do vlastníctva inej osoby, zániku práva užívať nehnuteľnosť na iný účel ako na podnikanie, zániku práva užívať nehnuteľnosť na účely podnikania. 

2	Uvedené skutočnosti poplatník preukáže najmä: dokladom o ukončení nájmu, oznámením o zrušení prevádzkarne na území obce, úmrtným listom a pod.

3	Poplatok sa vráti poplatníkovi po nadobudnutí právoplatnosti rozhodnutia o úprave poplatku a po splnení zákonných podmienok pre vrátenie preplatku. 

ôSMA ČASŤ
§ 36
Spoločné ustanovenia

1.	Správu miestnych daní a poplatku vykonáva obec Lipovce prostredníctvom starostu obce a poverených zamestnancov obce Lipovce.

2.	Postavenie povereného zamestnanca obce – správcu dane z nehnuteľnosti nemá hlavný kontrolór obce Lipovce.

3.	Správca dane miestnu daň  nevyrubí ak za zdaňovacie obdobie vyrúbaná daň bude nižšia ako 2 €

4.	Miestnu daň a poplatok  je možné uhradiť:
a)	prevodom na účet vo VÚB Prešov č. 18527572/0200, 
      IBAN SK03 0200 0000 0000 1852 7572
b)	v hotovosti do pokladnice OcÚ Lipovce 
c)	poštovou poukážkou 

5.	Spôsob označenia platby miestnej dane a poplatku:
a)	Variabilný symbol - číslo rozhodnutia
b)	Konštantný symbol – 0558

§ 37
Záverečné ustanovenie

1.	Na tomto všeobecne záväznom nariadení obce Lipovce sa uznieslo obecné zastupiteľstvo v Lipovciach dňa  ...10.12.2021........uznesením č. ..9/4 12/2021......

2.	Zmeny a doplnky tohto nariadenia schvaľuje obecné zastupiteľstvo v Lipovciach.

3.	Toto nariadenie nadobúda účinnosť od 1.januára 2022.

4.	Dňom účinnosti tohto všeobecného záväzného nariadenia o miestnych daniach a miestnom poplatku za komunálne odpady a drobné stavebné odpady sa ruší všeobecného záväzného nariadenia o miestnych daniach a miestnom poplatku za komunálne odpady a drobné stavebné odpady č. 1/2020.

V Lipovciach dňa  16. 11. 2021

                                                                                                Ján Šatník
                                                                                              starosta obce

Návrh VZN vyvesený na pripomienkovanie na úradnej tabuli obce dňa:..........22.11.2021............................
Návrh VZN zvesený z úradnej tabule obce dňa:.......10.12.2021.....................................................................
Schválené VZN uznesením č...9/4 – 12/2021....... zo dňa....10.12.2021.............., vyvesené na úradnej tabuli obce dňa.....14.12.2021...............